Rečnik
A

Agridžentin - Agrigent, grad na jugu Italije 
Akile - Ahilej, grčki junak 
Alčide - Alkid, potomak Alkejev - nadimak Heraklu 
Anaksarata - princeza pretvorena u kamen zbog ljubavi prema pučaninu 
Andromaka - Andromaha, žena trojanskog junaka Hektora 
Anibal - Hanibal, kartaški vojskovođa 
ar - jer 
Atalanta - u starogrčkoj mitologiji junačka djevojka; nije se htjela udavati, te je objavila da će se udati za onoga koji je pobjedi u trčanju; to je prijevarom uspjelo tek Hipomenu 
Ateniez - Atenjanin 
Augusto - Oktavijan August, prvi rimski car (63. pr. n. e. - 14. n. e.) 

B

Babel - Babilon 
bitje - biće 
biv - bivši 
bljusti (prez. bljudem) - čuvati, promatrati 
bolezan, boljezan - bolest, bol 
boži - božji 
brak - plićak 
bređa - trudna 
brijeme - vrijeme 
brime - vrijeme

C

caftjeti - cvjetati 
cćaše - cvjetaše 
cić, cića - zbog, radi 
cijeć - zbog, radi 
cklen - staklen 
cklo - staklo 
ckniti - kasniti 
crkva - hram (pored uobičajenoga značenja) 
cte - cvate (v. ctiti) 
ctiti (prez. ctim)- cvjetati; cte - cvate 

Č

čâs - čast 
čemer - otrov 
Čerbar - Kerber, troglavi pas iz grčke mitologije koji čuva ulaz u podzemni svijet 
čes - kob, sudbina
Česar - Gaj Julije Cezar (100-44 pr. n. e.), glasoviti rimski vojskovođa i državnik 
čestokrat - često puta 
Činaro - Cinar, ili Kinira; v. Mira 
Čirče - Kirka, čarobnica iz Homerove "Odiseje" koja je mornare pretvorila u svinje 
čten'je - čitanje 
čtiti - čitati 
čtovati - štovati; čtovati se - počastiti se 
čuti se - čuvati se 

Ć

ćut - osjet

D

Dafne - nimfa, kći riječnog boga Peneja; Apolon (Feb) ju je pretvorio u lovor 
daleč, daleče - daleko 
Damon Pitagorik - starogrčki filozof pitagorovac; zajedno sa Fintijom (Pitija) bio u službi skrakuškog tiranina Dionizija Mlađeg; kad je Dionizije Fintiju osudio na smrt, Fintija ga je zamolio da ga pusti kući da obavi neke poslove; kralj je to dopustio, ali je Damon morao svojim životom jamčiti da će se Fintija vratiti; Fintija se zadržao zbog različitih neprilika, pa je Damon već stajao pod vješalima kada se u posljednji čas Fintija vratio; vidjevši takvu vjernost, Dionizije je oprostio kaznu Fintiji 
danu - ali 
Demofont i Filide - prema mitu, Filida je čekajući Demofonta, grčkog junaka koji je sudjelovao u trojanskom ratu, počinila samoubojstvo 
deri - čak, dotle da, toliko da, sve do 
Dianira - Dejanira, druga Heraklova (v. Alčide) žena, koju je pokušao ugrabiti kentaur Nes (Nizo); Nesa je Heraklo ubio otrovnom strelicom. Umirući, Nes je Dejaniri savjetovao da, ako je Heraklo prestane voljeti, samo njegovom krvlju natopi Heraklovu odjeću. Obzirom da je krv bila otrovana strelicom, Heraklo je, kada se to dogodilo, umro; Dejanira je potom počinila samoubojstvo 
Dido - Didona, mitska utemeljiteljica Kartage, u koju se zaljubio Eneja; kad ju je ostavio, Didona se spalila i proklela Rimljane (Eneida) 
dijeljati se - rastati se 
diklica - djevojka 
dil - radi; toga dil - radi toga 
diliti se - rastati se 
diljen'je - rastanak 
dilji - dulji 
dimati - puhati 
divi - divlji 
dobudu - dobijem 
Domicijan - rimski car (51-96 n. e.), vladao od 81. god, sin Vespazijanov; pomagao umjetnost; proglasio sebe božanstvom i počinio brojna zlodjela 
domoriti - dosaditi, dodijati 
drijevo - brod, lađa 
dvaš - dvaput 
dvignuti - dignuti 
dvorno - udvorno, uljudno 
Dzangle - Zancle je stariji naziv za grad Messinu na Siciliji, u kojoj je neko vrijeme Dinko Ranjina boravio baveći se trgovinom, i gdje se zaljubio u Liviju 
dzora - zora

DŽ

Džove - Jove, Jupiter, vrhovni rimski bog (grč. Zeus) 
Džulija - Julija, kći Cezarova i žena rimskog vojskovođe i državnika Pompeja; zapravo je umrla 54 g. pr. n. e, osam godina prije Pompeja

E

Eđipat - Egipat 
Eko - Eho, nimfa pretvorena u stijenu i osuđena da ponavlja riječi koje drugi govore 
Eliseo - Elizija, biblijski prorok  
er, ere - jer 
Era - Hero, v. Leandro 
Euride - Euridika, žena glasovitog pjevača Orfeja; kad je umrla od zmijinog ugriza, Orfej ju je pokušao izbaviti iz podzemnog svijeta, ali je prekršio uvjet da se neće osvrtati da je vidi prije nego što izađe na površinu

F

Faun - Faon, lijep mladić iz Mitilene na otoku Lezbosu, u kojega se nesretno zaljubila pjesnikinja Sapfa (Safo, v.) 
Favstina - Annia Galeria Faustina Mlađa, žena rimskog cara Marka Aurelija 
Feb - nadimak boga Apolona, "Sjajni" 
Filade - Pilad, bratić i vjerni prijatelj Orestov, koji mu je pomogao u osveti za njegovog mučki ubijenog oca Agamemnona, zajedno s njim putovao u Tauridu po iskupljenje zbog ubojstava, te se konačno oženio Elektrom, Orestovom sestrom 
Filide - v. Demofont 

G

g - k, ka 
Gorgija (483-375 pr. n. e.) - grč. filozof sofist i retor 
greb - grob 
grk - gorak

H

har - milost, dar; korist 
hino - himbeno, prijevarno 
hudovoljno - zlovoljno

I

idra - hidra, mitološka vodena zmija sa osam glava koju je ubio Heraklo 
Isokrat - Izokrat (436-338 pr. n. e.), atenski govornik i retoričar 
it - ići 
ite - jedete 
izeti (prez. izem) - uzeti

J

jednaga - zajedno, istodobno 
Juno - Junona, starorimska vrhovna boginja, žena Jupiterova (grč. Hera) 
jur - već

K

kami - kamen 
Karont - Haront, u grč. mitologiji lađar prevoznik mrtvih u podzemni svijet preko podzemne rijeke Stiksa Kastor i Poluče - 
Kastor i Poluks (grč. Polideuk), grčki junaci (zajedničkim imenom nazivaju se Dioskuri); Zeusovi sinovi, simboli neuništive bratske ljubavi kladenc, kladenac - izvor, zdenac 
knjižnik - književnik, pisac 
kolikrat - koliko puta 
korugva - zastava 
kram - hram 
ktin'je - htijenje 
ktiti - htjeti 
ktjeti - htjeti 
kuf - labud 
kupijena - kupina

L

lasno - lako 
Lavina - kći kralja Latina, zaručnica rutulskog kralja Turna, koju je, nakon što je Eneja doplovio u Italiju, njen otac Latin udao za Eneju 
laziti - puziti 
Leandro - Leandar se zaljubio u prekrasnu Afroditinu svećenicu Hero (Ero), koja je živjela u osamljenoj kuli na obalama tjesnaca Helesponta (Dardanela); da bi do nje došao, morao je preplivati tjesnac; jedne večeri se utopio, a kad je more na obalu izbacilo njegovo tijelo, ubila se i njegova ljubavnica Hero Lehsandro, Ležandar - Aleksandar Veliki (smatralo se da su Makedonci Srbi) 
Ležandar - v. Lehsandro 
lis - list; pismo 
Lisandro - Lisandar (? - 395 pr. n. e.), spartanski vojskovođa, ratovao u peloponeskim ratovima protiv Atene, koju je i osvojio 404 pr. n. e, donijevši tako Sparti pobjedu 
lokanj - mala lokva 
lužanin - koji živi u lugu

LJ

lje - tek, samo 
ljepir - leptir 
ljuvezan - ljubav

M

man, mani - uzalud 
mao - malen, mali 
Marcijal, Marko Valerije (45-104 n. e.), starorimski pjesnik, poznat po epigramima 
Marko - Marko Aurelije (121-180 n. e.), rimski car i filozof stoik 
Marte - Mars, rimski bog rata 
Masinisa - v. Sofonizbe 
Menandar - starogrčki komediograf, predstavnik nove atičke komedije 
Menelao - Menelaj, spartanski kralj, brat Agamemnonov; zbog njegove se žene Helene vodio trojanski rat 
Minos - v. Niso 
Mira (zapravo Myrrha), kći Cinire (grč. Kinyras), kralja ciparskoga, koja se zaljubila u oca i neprepoznata postala njegovom ljubavnicom; pretvorena je u biljku mirtu (mrča, mrta).
miri - zidine 
mito - plaća, nagrada 
mjed - novac (pored uobičajenog značenja) 
mjentovati (tal.) - spominjati 
moz - mozak, moždina

N

naju - nas (dual) 
nalip - otrov, gorčina 
naprava - djelo; odjeća 
Narčis - Narcis 
navis(t) - zavist 
nebavac - jadnik, siromah, nesretnik 
nebog - jadan 
nehar - nezahvalnost; nemilosrdnost 
neharan - nezahvalan 
neizdrišan - neodveziv 
nenavis - mržnja, prezir 
nepokoj - nemir 
nepristav - neprestano 
nerazlog - nerazumnost, nerazboritost, nepravda 
neumrli - besmrtni 
nidan - nijedan 
nikada, nikadar - nekada 
nim - nijem 
Niso - kralj Megare na Siciliji, čija je sudbina ovisila o purpurnu pramenu njegove kose; kad je vodio rat protiv kretskoga kralja Minosa, koji je opsjedao njegov grad, kći Skila odsjekla mu je taj pramen i odnijela ga Minosu, ali ju je Minos prokleo kao izdajicu vlastitoga oca 
Nizo - kentaur Nes, v. Dianira 
noriti - roniti 
noviti - obnavljati

O

obćeno - uobičajeno, obično; opće 
obitati - obećati 
obosti - ubosti 
oć, oći (prez. ođem) - ostaviti 
odijeljen'je - rastanak 
odiliti se - rastati se 
odiljati se - rastajati se 
odnimiti - oduzeti 
odženuti (prez odženem) - otjerati 
oholas - oholost 
Opiano - Opijan, grčki pjesnik (II. st. pr. n. e.), autor didaktičkog epa O ribolovu 
oranj - redak 
Orfeo - Orfej, mitski pjevač iz Trakije koji je tako divno pjevao da su se zaustavljale ptice i zvijeri da ga slušaju. 
Orion - u starogrčkoj mitologiji sin Posejdona, divovski lovac, po kojemu je nazvano i sazvježđe 
oskupsti (prez. oskubim) - čupati 
ošlja - magareća 
otrok - dijete 
oždenuti - otjerati

P

Palade - pridjevak Atene, grčke božica mudrosti, kao jake i hitre djevice 
paoma - palma 
parjati - ostaviti, napustiti, odagnati 
pečiti - ugristi 
pedipsa - kazniti 
pedjeps - kazna 
pedjepsan - kažnjen 
pedjepsati - kazniti 
Perso - Perzej, starogrčki mitski junak, koji je ubio Meduzu, oslobodio Andromedu i dr. (ne Andromahu, kako navodi Ranjina) 
pića - hrana 
Pindar (oko 518-442), starogrčki pjesnik, autor glasovitih oda, na glasu kao najveći starogrčki liričar 
Piram - v. Tisbe 
Pirito - Piritoj, starogrčki junak; pratilac i pomoćnik Tezejev prilikom oslobađanja Prozerpine; zbog oholosti bogovi su ga kaznili tako što je morao zauvijek nepomično sjediti na jednom mjestu 
pismo - natpis; knjiga (pored današnjeg značenja) 
Pitija - Fintija; v. Damon Pitagorik 
pjenez - novac 
plan - plam, plamen 
plandovati - odmarati se 
plav - brod, lađa 
Plinijo - Plinije Mlađi (61-113 n. e.), autor glasovitih pisama s obiljem podataka o povijesti i kulturi Rima 
pliti - plivati 
počitan - poštovan 
počtiti - poštovati, počastiti 
pokonji - posljednji 
Poluče - v. Kastor 
poraz - pogibija, propast; jad, nevolja, zlo 
pozor - pogled 
prašati - pitati
prihiniti - prevariti 
prijati - primiti 
prilika - osoba; slika, lik; primjer, uzor (pored uobičajenog značenja) 
primalitu - u proljeće 
pritka - kolac 
proć - protiv 
Prokra - Prokne, v. Tereo 
Proserpina - Prozerpina, kći Zeusa i Demetre, na glasu zbog svoje ljepote, koju je oteo podzemni bog Had (Pluton) 
prs - prst 
psos - pogrda, psovka

R

rab - rob 
raba - rad 
rasrčan - razljućen, ljut 
razbludno - dražesno, lijepo (pored uobičajenog značenja) 
raždeći - užeći, zapaliti 
rih - rekoh (v. riti) 
riti - reći 
romon - glas 
rotno - lukavo rusa - ruža

S

Safo - sapfa, starogrčka pjesnikinja s otoka Lezbosa (oko 600. pr. n. e.) 
sagrada - zgrada 
satvar - stvar 
sciniti - misliti, smatrati; cijeniti 
Senokrat - Ksenokrat (396-314), grčki filozof, Platonov učenik 
Serena - Sirena 
sgar - odozgo 
sgoditi se - dogoditi se 
Sibile - starogrčke i starorimske proročice 
sijevo - usjev 
Sikej - Sihej, muž Didone; bio je jedan od najbogatijih ljudi Fenikije, te ga je na prevaru ubio Pigmalion; nakon toga Didona je izbjegla iz Fenikije i iskrcala se na sjevernoafričkoj obali, gdje je utemeljila grad Kartagu 
skup - škrt 
skupost - škrtost 
slavic - slavuj 
sljesti - spustiti se 
smeća - smutnja, neprilika; bolest 
Sofonizbe (3. st. pr. n. e.) - kći kartažanskog vojskovođe Hazdrubala (brata Hanibalovoga), žena zapadnonumidskog kralja Sifaksa, preudata za istočnonumidskog vladara Masinisu; otrovala se pošto je Scipion razorio Kartagu 
spijevac - pjesnik 
Stacije, Publije Papinije (40-96 n. e.) - rimski pjesnik; autor epa Tebaida po uzoru na Vergilija i zbirke pjesama Građa; pisao šablonsku poeziju hvaleći cara Domicijana 
Stesikor - Stesihor, grčki korski pjesnik iz južne Italije iz 7/6. st. pr. n. e.; tvorac junačke himne i trijade; od njegova djela sačuvani su samo fragmenti 
stupa - stopa 
stupaj - korak 
svada - svađa 
svit - savjet 
svît - svijet; na sviti - na svijetu 
svjet - savjet

Š

Šila - Skila; v. Niso 
Šipiun Afrikan - Scipion Afrički, rimski vojskovođa (234-183. pr. n. e.), pobijedio Hanibala u drugom punskom ratu 
šlju - šaljem 
špotan - sramotan 
špotica - sramotica, ruglo

T

tač - tako 
Talete - Tales iz Mileta (oko 625-546 pr. n. e.), grčki filozof, fizičar, astronom i matematičar, osnivač prve filozofske škole; jedan od sedam legendarnih mudraca 
tek - trk, trčanje 
Tereo - Terej, mitski trački kralj, saveznik atenskog kralja Pandiona i muž njegove kćeri Prokne; Terej se zaljubio u njenu sestru Filomelu, te je pokušao obljubiti različitim prisilama i lažima; da bi je spriječio da o tome govori, Terej joj je odsjekao jezik; oslobodila ju je i osvetila njena prevarena sestra Prokna, tako što je Tereju zajedno s Filomelom za večeru pripremila njegovoga omiljenoga sina; bogovi su ih kaznili tako što su Tereja pretvorili u pticu Kukumavku, Filomelu u lastavicu, a Proknu u slavuja 
Tezeo - jedan od najvećih starogrčkih mitskih junaka, sin Egejev ili Posejdonov; ubio Minotaura na Kreti i dobio Arijadnu za ženu, te izvršio niz drugih junačkih djela
Tibul (Albius Tibullus, oko 54-19 pr. n. e.), starorimski lirski pjesnik, autor melankoličnih elegija 
Timoteo - Timotej (oko 450-360), grčki pjesnik i glazbenik iz Mileta; pisao ditirambe, himne i nomose 
tiriti - tjerati 
Tisbe - Tizba i Piram - dvoje zaljubljenika iz grčkog mita, koji su vodili ljubav kroz pukotinu jednog zida; oboje počinili samoubojstvo zabunom, misleći da je onaj drugi mrtav 
tja - ća, čak, sve do 
tmas - tama, tmina 
tođ - također 
tonot - zamka, mreža 
Trasimako - Trazimah, grč. retor i sofist iz druge pol. 5. stoljeća 
triba, trijeba - potreba; triba je - potrebno je, treba; ni triba - nema potrebe 
trijesak - munja 
tris - munja 
Turn - v. Lavina 
tutako - tu, ovdje

U

ubljusti (prez. ubljudem) - sačuvati, očuvati 
uprostiti - upitati 
utažati - utažiti, miriti, utišavati, umirivati 
uzplandovati - otpočinuti 

V

vaj - jad 
var - varka, prevara 
vaz - vas, sav 
vazdakrat - svaki put, uvijek 
vazeti - uzeti 
večiti - povećavati 
velmi - vrlo, veoma 
vesak - ljepilo 
vi - zna (v. viti) 
vijek, vijeku - uvijek; uz negaciju - nikad 
vik, vika, viku - uvijek; uz negaciju - nikad 
vim, vime - znam (v. viti) 
Virdžilije - Vergilije, Publije Maron (70-19. pr. n. e.), rimski pjesnik; autor Eneide, Bukolika (Ekloga) i Georgika. 
viti - znati 
voci - voditelji 
vrh, vrhu - nad, ponad; o 
vrid - vrijed, bol, šteta 
vuhven - lukav, prijevaran

Z

zabiti - zaboraviti 
zabitje - zaborav 
zač - zašto; jer 
začinjati - pjevati 
zaklop - posuda ili kutija u kojoj je nešto spremljeno, zaključano, skriveno 
zamiran - divan, lijep, čudan 
zatraviti - očarati 
zaupiti - zavapit
zdaleče - iz daleka 
zdvora - izvana 
zenuti - pupati, cvasti 
zgar - odozgo 
zled - zlo  

Ž

živin'je - život 

Динко Рањина